Revolushon haitiano

E **Revolushon haitiano** (1791—1804) tabata un rebelion di esklabo na kolonia franses di Saint-Domingue, ku den mundu moderno tabata e promé rebelion eksitoso. Tradishonalmente historiadónan ta koloká su komienso tras di e seremonia di vudu na Bois-Caiman di dia 14 di ougùstùs 1791. Despues di 13 aña di konflikto armá, ku a resultá den miles di morto i emigrashon masal di kasi henter e poblashon blanku di e kolonia, esaki a resultá den fundashon di Haiti na 1804 komo susesor di e kolonia franses di Saint-Domingue. Den mundu nobo Haiti tabata e promé nashon pretu ku tabata liber, sinembargo e konfliktonan armá a keda sin mira un paro.

E revolushon aki a tuma lugá direktamente despues di e Revolushon Franses. Tensionnan, ku tabata reina pa basta tempu kaba, a sali na kla dor di e revolushon franses. E rebelion tabata eksitoso dor di e fòrsa mayó di diessinku biaha mas tantu esklabo ku kolonistanan i dor di e astusia mayó di e esklabonan kompará ku e fransesnan. Banda di esei e fransesnan tambe tabata den guera ku Gran Britania i Spaña, pues Fransia mester a bringa na tres frente di guera. E revolushon mes a konsistí di dos guera. Dia 19 di novèmber 1803 general Jean-Jacques Dessalines, lider di e ehérsito di indígenanan, huntu ku Henri Christophe a pone Fransia, representá pa Rochambeau, kapitulá durante e bataya na Vertières. Rochambeau a negosiá pa un evakuashon di e isla tuma lugá dentro di 10 dia. Inmediatamente despues ku e fransesnan a bandona Haiti Dessalines a provoká un baño di sanguer bou di e poblashon blanku i miksto ku a keda, ku eksepshon di saserdote, mediko i tekniconan. E ta debolbe Saint-Domingue su nòmber indjan *Haiti* (Ayiti) i dia promé di yanüari 1804 a proklamá e repúblika na Gonaïves. Ku esaki a mira lus e promé repúblika liber di hende pretu na mundu.

## Mira tambe
* Toussaint Louverture
* Jean-Jacques Dessalines
* Henri Christophe

## Literatura
*Cyril L.R. James, *The Black Jacobins. Toussaint L'Ouverture and the San Domingo Revolution*, 1938
*Michel-Rolph Trouillot, An Unthinkable History: The Haitian Revolution as a Non-event, den: *Silencing the Past. Power and the Production of History*, 1995, p. 70-107. ISBN 0807043109
*David P. Geggus (red.), *The Impact of the Haitian Revolution in the Atlantic World*, 2001. ISBN 1570034168
*Laurent Dubois, *Les Vengeurs du Nouveau Monde. Histoire de la Révolution haïtienne*, 2005. ISBN 9782915596137
*Nick Nesbitt, *Universal Emancipation. The Haitian Revolution and the Radical Enlightenment*, 2008. ISBN 9780813928029
*Jeremy D. Popkin, *You Are All Free! The Haitian Revolution and the Abolition of Slavery*, 2010. ISBN 9780521517225
*Philippe R. Girard, *Ces esclaves qui ont vaincu Napoléon. Toussaint Louverture et la guerre d'indépendance haïtienne (1801-1804)*, 2013
*Alejandro E. Gómez, *Le Spectre de la révolution noire. L'impact de la révolution haïtienne dans le monde atlantique, 1790-1886*, 2013
*Carolyn Fick, *Haïti, naissance d'une nation. La Révolution haïtienne vue d'en bas*, 2013
*Julius S. Scott, *The Common Wind. Afro-American Currents in the Age of the Haitian Revolution*, 2018. ISBN 9781788732475
*Jeremy D. Popkin, *A Concise History of the Haitian Revolution*, 2021. ISBN 9781405198219

## Link eksterno
*  Ensayo históriko dor di Bob Corbett
* The Louverture Project